Птушкі, якія маюць больш яркія пёры чым іншыя асобіны таго ж віду, могуць “плаціць” за сваю яркасць – атрымліваецца, што яны горшыя летуны. Звычайна лічыцца, што самцы з ярчайшым апярэннем сэксуальна больш прыцягальныя для самак. Аднак даследаванне амерыканскіх шчыгелаў (Spinus tristis) упершыню паказала, што высокі ўзровень пігментаў у пер’і аказвае негатыўны ўплыў на грудныя мышцы, якія выкарыстоўваюцца для палёту.